Nerea Pérez de las Heras

**Nerea Pérez de las Heras** (Madril, 1982) arte-historialaria, kazetaria, dibulgatzailea eta emakumeen eskubideen aldeko ekintzailea da, *Feminismo para torpes* (2016) antzerki-bakarrizketaren egilea. Lan horren oihartzun handiari esker, pieza *El País* egunkariak emititutako bideo sorta bihurtu zen, eta gero Planeta Taldeko Martínez Roca Argitaletxeak kaleratutako izen bereko liburua ere kaleratu zen.

## Bizitza 
Artearen Historian lizentziatu zen Madrilgo Unibertsitate Konplutentsean (UCM), 2005. urtean, eta, gero, *El País* egunkariko Kazetaritza Masterra egin zuen 2008 eta 2009 urteen artean. 

### Lan ibilbidea 
Kazetari lanean jardun du, *El País*, *Vogue*, *Marie Claire* edo *Esquire* hedabide ezberdinetako erredakzioan. Horrez gain, *El País* Semanal, *SModa*, *Mujer Hoy*, *Condé Nast Traveler* eta *Glamour* aldizkarietan kolaboratu du, baita Cadena *SER* irratiko *A vivir que son dos días* irratsaioarekin eta Movistar+ telebista plataformako *Las que faltaban* programarekin ere.

#### *Feminismo para torpes* 
Modako aldizkarietarako lana egiten ari zela konturatu zen feminismoak gizarte patriarkal batean emakumearen rolaren aldatu beharraz eta horretarako, kontzientzia hartze hori umorezko bakarrizketa bihurtu zen, *Feminismo para torpes* izenburupean, 2016. urtean. Antzezlanak eguneroko eszenak erabiltzen ditu, esperientzia pertsonaletatik sortuak, emakumeek zelan jokatu behar duten azaltzeko, jasotzen dituzten mezuak aztertzeko, baita gizonen mundu batean aurkitzen dituzten zailtasunak ere. Era berean, feminismoaren historiako mugarriak eta matxismoaren existentzia ukatzen dutenek erabilitako topikoen errepasoa ere egiten du.

Ikuskizuna umorezko bakarrizketa baten eta dibulgaziozko hitzaldi baten arteko obra izateko sortu zen jatorrian, eta 2016. urtean estreinatu zen Madrilgo Equis eta La Juan Gallery Aretoan, eta 2018. urtean Teatro del Barrion programatzen hasi zen, baita Madrilen ere. Beste bi aktorerekin partekatu zituen eszenak, Laura Jabois eta Luis Miguel Rios, eta bakarrizketan aipatzen diren lan, jolas edo Internet inguruneetako matxismo egoerak antzezten laguntzen dute.

Lan horrekin umorista gisa izandako arrakastaren ostean, 2018 eta 2019 urteetan *El País* egunkarirako hainbat bideo ekoitzi zituen izen berarekin, non  gizartean dauden rol eta portaera matxistak umoreaz kritikatzen diren. Eta bakarrizketaren eta bideoen arrakastarekin jarraituz, 2019an Planeta  taldeko Martínez Roca argitaletxearekin batera  izen bereko *Feminismo para torpes* liburua kaleratu zuen, eta oso kritika onak jaso zituen. 2017an,  Lucia Lijtmaer kazetari eta idazle argentinarra komisario zela,  Madrilgo La Casa Encendida kulturgunean Princesas y Darthvaders jaialdiaren hirugarren edizioan Perez de las Herasek *Feminismo para torpes* bakarrizketa oinarri hartuta garatutako autodefentsa tailerra izan zen.

2021eko abenduan, Madrilgo Teatro del Barrio antzokian estreinatu zuen *Cómo hemos llegado hasta aquí*, Olga Iglesias publizista eta gidoilariarekin batera idatzi eta Andrea Jiménezek zuzendutako umorezko eta analisi sozialeko lana.

### Pódcasts-a 
2021. urtean, Inés Hernandekin batera, Podium Podcast plataformaren barruan *Saldremos mejores* izeneko unekotasuneko pundcast-a zuzendu eta aurkezten hasi zen. Programa hau COVID-19 ak eragindako pandemian sortu zen, eta tituluak gizarte gisa hobetzeko aukera aipatzen du, konfinamenduan eta ondorengo murrizketetan bizi izandakoaren ostean. 2023. urteko irailean, Aimar Bretosek SER katean zuzendu eta aurkeztutako *Hora 25* saioaren barruan, *Saldremos mejores* podcastaren egokitzapena iragarri zen, *Ibamos a salir mejores, pero*... izenburuko atalera. Iragarpen hori Pérez de las Herasek udan izandako istripu baten ostean egin zuen. Istripu horren ondorioz, eskuineko hanka ebaki behar izan zioten belaunaren azpitik.

2022ko apirilean, Antonio Nuño kazetariarekin batera, *SER Katean* LGBT gaien inguruko *Lo* *normal* poldcasta ematen hasi zen.

2024. urteko martxoan, Judith Tiral dibulgatzailearekin batera, *Está el horno para bollos* podcastean parte hartzen hasi zen. Amazon Music-ek ekoitzitako saioak umorea, historia eta kultura analisia uztartu zituen ikuspegi feminista eta millennial batetik, non harrotasun lesbikoa eta bisexuala ospatzen den.

## Lana 
* 2016 – *Feminismo para torpes* (euskaraz: Feminismoa baldarrentzat). Bakarrizketa.
* 2018 – *Feminismo para torpes*. *El País* egunerako bideoak.
* 2019 – *Feminismo para torpes*. Arg. Martinez Roca. Bartzelona. ISBN 9788427045309.

## Aintzatespenak 
* 2019ko eta 2020ko edizioetako Emakumeen aldeko Zinemaldia aurkeztu zuen, non emakumeek egindako film luzerik onenak erakusten zituen, eta fikziozko, dokumentaleko edo animaziozko mota guztietako filmak ikusarazi nahi zituen.

* 2022ko ekainaren 27an, ekainaren 28aren bezperan, LGBTI Harrotasunaren Nazioarteko Egunean, Arcoíris Aitorpena jaso zuen, Berdintasun Ministerioak eta LGTBI+ pertsonen Berdintasunerako Zuzendaritza Nagusiak ematen duten saria, feminismo lesbikoa eta transinklusiboa ikusarazteagatik komedia eta bakarrizketa eremu maskulinizatuan.
* 2024ko apirilaren 10ean jakinarazi zen Elkarrizketa Podcast Onenaren Ondas Globalen *Saria* *ex aequo* eman zitzaiola Nerea eta Inés Hernand-en *Saldremos mejores* eta Santiago Alarcónen *Meterse al rancho* lanei. Aintzatespen horrek bi proiektuek gaztelaniazko postdcasten panoraman zuten garrantzia nabarmendu zuen.

## Erreferentziak 
## Kanpo estekak 
* Nerea Pérez de las Herasen "*Feminismoaren moda*" TEDx hitzaldia Leonen, YouTuben.
* Podium Podcast-en *hobeak aterako gara*.
* Nerea Perez de las Herasek *El País* -en idatzitako artikuluak.
* Nerea Perez de las Herasek *SModa-n* idatzitako artikuluak.
* Nerea Perez de las Herasek *Voguen* idatzitako artikuluak.
* Nerea Perez de las Herasek *Glamourren* idatzitako artikuluak.
* Feminismo para torpes orrialdea Facebooken.
* Feminismo para torpes de *El País* en YouTube playlist.
* EFE agentziako Nerea Perez de las Herasi elkarrizketa YouTuben.